બજારના એક વર્ગનું માનવું છે કે ભારતીય શૅરબજાર આવનારા સમયમાં પણ સમગ્ર વિશ્વના રોકાણકારોને આકર્ષિત કરી શકવાની ક્ષમતા ધરાવે છે અને દુનિયાના ઘણા દેશની સરખામણીએ સ્વસ્થ અને વૃદ્ધિવાળું અર્થતંત્ર ધરાવે છે. હાલની એફઆઇઆઇની વેચવાલી તેમના પોતાના ઘરઆંગણાના કારણોસર હોય તેવું લાગે છે. આ ઉપરાંત હાલના વેલ્યૂએશને નફો બુક કરવાની વૃત્તિ હોય તેવું પણ બની શકે છે. નિષ્ણાતોનું માનવું છે કે ભૂતકાળમાં પણ એફઆઇઆઇ પોતપોતાના કારણોસર વેચીને ગયા પછી બેવડા જોરથી રોકાણ કરવા પાછા આવે છે. ભારતીય શેરબજાર ખૂબ જ વિશાળ થઈ ગયું છે અને તે ઘરઆંગણાના તેમ જ વિદેશી રોકાણકારને વિવિધ સેક્ટર તેમ જ કંપનીઓમાં રોકાણની તક પૂરી પાડે છે.